Keskustelu:Suomen europarlamenttivaalit 2009

message: PeeKoo poisti, sinänsä perustellusti enemmät tiedot Niko Kortesta. Kuitenkin mainitun henkilön artikkelin keskustelusivulla päädyttiin yhdistämään toistaiseksi, kunnes tietoja on riittävästi omaan artikkeliin. Nämä toimintamallit ovat nyt ristiriidassa, ja nähdäkseni nyt poistetut tiedot on syytä palauttaa jompaan kumpaan artikkeliin. -- Piisamson 19. marraskuuta 2008 kello 21.08 (EET)
replies: text: Tietoahan on riittävästi omaan artikkeliin. Eri asia on, onko riittävän merkittävä artikkeliksi. -tKahkonen 19. marraskuuta 2008 kello 21.24 (EET)
replies: text: :Siinä tapauksessa artikkeli lienee syytä palauttaa itsenäiseksi, jos kerran yhdistämistä ei pidetäkään hyvänä ratkaisuna. Käsittääkseni EU-ehdokkaita ei ole aiemmin äänestyksellä poistettu, ja kun kaikenlaisia melko vähäisiäkin poliitikonalkuja ja -loppuja on säilytelty, artikkeli on syytä viedä poistoäänestykseen jos joku kokee poiston tarpeelliseksi. -- Piisamson 19. marraskuuta 2008 kello 21.28 (EET)
replies: text: ::Tehty. Tämä on artikkeli vaalista eikä ehdokkaiden esittely. Siksi parempi olla omat artikkelit. -tKahkonen 19. marraskuuta 2008 kello 21.48 (EET)

message: Alaotsikko "Suomalaisten puolueiden valittavaksi vahvistetut ehdokkaat" on jotenkin epäselvä. Mitä sillä tarkoitetaan?
Vasemmistoliiton piirijärjestöt ja jäsenyhdistykset voivat nimittää ehdokkaita, mutta jos nimityksiä tehdään yli 20, puoluevaltuusto valitsee 20. Kuuluvatko tähän osioon vain puoluevaltuustojen käsittelemät ehdokkuudet?
IP on kovasti lisäillyt EP-ryhmien nimiä väliotsikoihin suomalaisten puolueiden rinnalle. Nähdäkseni ne eivät kuitenkaan kuulu Suomen eurovaaleja käsittelevään artikkeliin, koska ne eivät kampanjoi Suomessa(kaan), eivät aseta ehdokkaita eivätkä näy muutenkaan mitenkään näissä vaaleissa. --PeeKoo 20. marraskuuta 2008 kello 15.51 (EET)
replies: text: Nähdäkseni EP-ryhmät voi kyllä puolueiden kohdalla mainita, sillä kaikille ei ole ensinkään selvää, mihin ryhmään kukin puolue kuuluu, ja lisäksi ep-ryhmillä on suuri merkitys EP-työskentelyssä - suurempi kuin kotimaisilla puolueilla. Otsikoihin niitä lienee kuitenkin turha lisätä, otsikoista voisi poistaa myös wikilinkit. Tämähän ei ole mikään luetteloartikkeli, joten otsikoiden alle voisi sisällyttää enemmän tekstiäkin. -- Piisamson 20. marraskuuta 2008 kello 16.02 (EET)
replies: text: : Mielestäni maininnat parlamenttiryhmistä tulisi poistaa. Tässä perustelu:

text: : Ei voida tietää, missä parlamenttiryhmässä jostain puolueesta valittu meppi tulee olemaan. Meillä on tiedossa vain nykytilanne.

text: :* Kalevi Suomela kirjoittaa Seppäsen blogikirjoituksen kommenteissa: "Syntyykö GUE/NGL parlamenttiryhmä myös uuteen Europarlamenttiin on siksi kysymysmerkin takana. Vasta EU-vaalien tulos luo mahdollisuudet neuvotella, saadaanko uuteen Europarlamenttiin sosiaalidemokraateista vasemmalla oleva parlamenttiryhmä."

text: :* Lisäksi jokin puolueista voi päättää menevänsä johonkin muuhun ryhmään kuin missä tällä hetkellä on.

text: :* Lisäksi valittu meppi voinee sooloilla ja valita itse jonkin muun ryhmän (en ole varma, en tunne europarlamenttijuttuja niin tarkasti).

text: : Mielestäni tiedot parlamenttiryhmistä eivät muutenkaan kuulu tähän yhden jäsenmaan vaaleista kertovaan artikkeliin. Kiinnostuneet voivat hakea tiedon halutessaan vaikka Euroopan parlamentti -artikkelista. --PeeKoo 30. tammikuuta 2009 kello 15.30 (EET)
replies: text: ::Tieto puolueiden ja niiden edustajien toiminnasta EP-ryhmissä on merkittävää. On totta, että se saattaa vaalien yhteydessä muuttua, mutta artikkelissa voidaankin siksi kertoa mikä EP-ryhmä -tilanne oli ennen vaaleja ja sikäli kun tilanne vaihtuu, myös millaiseksi se muuttui vaalituloksen myötä. Artikkelista Euroopan parlamentti ei voi hakea mainittuja tietoja, koska niitä ei sieltä löydy - eikä pidäkään löytyä, sillä kyseinen artikkeli käsittelee koko Euroopan parlamenttia, eikä yhden piskuisen jäsenmaan tilannetta. -- Piisamson 9. toukokuuta 2009 kello 19.07 (EEST)
thread_title:  Väliotsikoista 

message: Miten muu kuin puolue asettaa ehdokaslistan? Kannattajakorteillako? Kuinka monta tarvitaan? -tKahkonen 20. marraskuuta 2008 kello 17.07 (EET)
Vaalilain 12 luku, pykälä 169: Valitsijayhdistyksen perustaminen
 Valitsijayhdistyksen perustamiseen ehdokkaan asettamiseksi europarlamenttivaaleja varten tarvitaan vähintään 2 000 äänioikeutettua henkilöä.
 Valitsijayhdistys perustetaan laatimalla päivätty ja allekirjoitettu perustamisasiakirja, jossa on oltava seuraavat tiedot:
 1) maininta siitä, mitkä europarlamenttivaalit ovat kyseessä;
 2) ehdokkaan nimi ja arvo, ammatti tai toimi enintään kahta ilmaisua käyttäen sekä kotikunta;
 3) jokaisen jäsenen nimi, syntymäaika ja osoite;
 4) jokaisen jäsenen allekirjoittama vakuutus siitä, että hän on kysymyksessä olevissa vaaleissa äänioikeutettu;
 5) valitsijayhdistyksen vaaliasiamiehen ja hänen varamiehensä nimi ja yhteystiedot.
 Äänioikeutettu voi olla jäsenenä vain yhdessä valitsijayhdistyksessä. Jos hän on jäsenenä kahdessa tai useammassa valitsijayhdistyksessä, Helsingin vaalipiirilautakunnan on poistettava hänen nimensä kaikista perustamisasiakirjoista.
Ei siis aivan helppoa. -- Piisamson 20. marraskuuta 2008 kello 17.15 (EET)
thread_title:  Muun kuin puolueen ehdokaslista 

message: Ehdokkkaat-osion alle on lisätty pari kappaletta koskien suomalaisten puolueiden toimimista Euroopan parlamentin parlamenttiryhmissä. Tämä on kuitenkin niin yleistä asiaa, ettei se kuulu yksittäisistä vaaleista kertovaan artikkeliin. Vai onko eriäviä mielipiteitä?
Sikäli kun on järkeä tehdä "Puolue X Euroopan parlamentin vaaleissa 2009" -artikkeleja, ottaisin linkityksen pois puolue-alaotsikoista ja sen sijaan lisäisin Pääartikkeli: Puolue X Euroopan parlamentin vaaleissa 2009 -merkinnän. Henkilökohtainen mielipiteeni tosin on, että tällaisiin artikkeleihin ei tule riittävästi itsenäistä tietosanakirjamerkittävää tietoa, joten sen sijaan sisällyttäisin niiden tiedot tähän artikkeliin ja puolueesta itsestään kertovaan artikkeliin. Olisiko mielipiteitä?
Nyt artikkelissa on kahteen kertaan niiden nykyisten meppien nimet, jotka eivät ole ehdolla. Tiedot voisi järjestellä uudestaan. --PeeKoo 26. marraskuuta 2008 kello 17.12 (EET)
replies: text: Ensimmäinen kappale: samaa mieltä. Erilliseen artikkeliin suomalaiset puolueet Euroopan parlamentissa kenties. Toinen kappale: Epäilen samaa. Kenties puolue eurovaaleissa  -artikkelit kelpaisivat. Lisäksi: ei ainakaan tehdä noista ohjauksia puolueartikkeliin. Reilusti antaa olla punaisena linkkinä jos ei artikkelia aio kirjoittaa. -tKahkonen 26. marraskuuta 2008 kello 17.34 (EET)

text: Kuten aiemmista vaaleista voi päätellä, ei fi-wikissä ole aiheesta kiinnostuneita käyttäjiä kuin muutama, ja vaaliartikkelit ovat jääneet varsin huonolle tasolle. Tätä artikkelia on aivan turha alkaa jakaa pienempiin osiin tässä vaiheessa. Yleiset artikkelit tyyliin "SDP europarlamentissa/eurovaaleissa" voisivat tulla kyseeseen, jos asiat eivät (joskus tulevaisuudessa) mahdu puolueiden pääartikkeleihin.--ap4k 26. marraskuuta 2008 kello 18.21 (EET)
replies: text: :Samaa mieltä - ja kuten jo aiemmin totesin, tämä ei ole mikään luetteloartikkeli, joten en ymmärrä miksi vähäistä taustoittavaa tekstimäärää nyt pelätään niin paljon. Jos artikkeli kasvaa oikeasti liian pitkäksi, voidaan karsimista ja parsimista alkaa pohtia. -- Piisamson 26. marraskuuta 2008 kello 21.44 (EET)
thread_title:  Yleistä parlamenttiryhmistä -kappaleet ja muuta keskustelua Ehdokkaat-osiosta 

message: Kokoomus sopii ehdokkaista lauantaina. Mukaan ainakin Sirpa Pietikäinen, Risto E.J. Penttilä ja mahdollisesti Joona Puhakka. Vasemmistoliitolta Tennilä ei aio asettua mutta eipä hänestä edes ole mainintaa artikkelissa, ei aiheuta toimenpiteitä :-). -tKahkonen 22. tammikuuta 2009 kello 20.56 (EET)
replies: text: Poistin maininnan Tennilästä muistaakseni eilen. Soinin mahdollisesta kirittäjäehdokkuudesta pitäisi mainita sananen. Pitäisi myös mainita mitkä minipuolueet ovat kertoneet osallistuvansa vaaleihin. Itsenäisyyspuolue ainakin päätti niin erillisessä kokouksessaan, samoin Köyhien asialla on mukana . Piraattipuolue on mukana jos saa kortit kerättyä ajoissa, eli ilmeisesti ei. Miten kommunistit? --Korttelikranaatti 23. tammikuuta 2009 kello 00.02 (EET)
thread_title:  Tulevia julkistuksia 

message: Viralliset ehdokaslistojen yhdistelmät on julkistettu ja luettelon voisi päivittää sen mukaiseksi ja lisätä numerot. Artikkeliin tähän mennessä tehdyt muokkaukset ovat koskeneet käytännössä vain ehdokasasettelua eikä kukaan näytä kyseenalaistaneen nimien luettelemista. Sopii minulle, mutta aiempien vaalien yhteydessä ehdokasluetteloita on vastustettu, joten kysyn muiden mielipidettä asiasta ennen kuin alan muokkaamaan. Jos luettelo pidetään artikkelissa, mitä siinä pitäisi kertoa ehdokkaasta: 1) virallisen ehdokaslistan titteli, 2) virallinen + muu keskeinen, 3) jotain muuta, 4) ei mitään ? --ap4k 9. toukokuuta 2009 kello 15.07 (EEST)
replies: text: 4, ei mitään, on minun mielipiteeni. Minua häiritsee joissain artikkeleissa, että niitä käsitellään kuin Internetin-varmuuskopiota. Vaalien jälkeen voi sitten tehdä listoja läpipäässeistä, muista eniten ääniä saaneista, suurimmista vaalibudjeteista jne. Samulili 9. toukokuuta 2009 kello 15.17 (EEST)

text: Ei mielellään mitään. Wikipedia pidettäköön erillään vaalityöstä. Kun vaalit on käyty, on Wikipedian tehtävä todeta lopputulos.--Khaosaming 9. toukokuuta 2009 kello 15.22 (EEST)

text: Artikkelia ei ole tarkoitettu ehdokasluetteloksi, mutta ehdokasasettelu on sinänsä mielenkiintoinen ja merkittävä osa vaaleja. Näissä vaaleissa merkityksellisintä on ehkä se, ketkä nykyiset mepit ovat ehdolla ja ketkä eivät ja miksi, sekä tapaukset Soini, Halla-aho ja Vatanen. Ja isä Mitro! Lisäksi esim. se, että Itsenäisyyspuolue ei tällä kertaa boikotoi vaaleja. --PeeKoo 9. toukokuuta 2009 kello 15.29 (EEST)
replies: text: :Mielenkiintoisesta ehdokasasettelusta ja muusta voi kertoa vaalien mentyä sydämensä kyllyydestä. Wikipediasta ei mielestäni pitäisi tehdä vaalikonetta.--Khaosaming 9. toukokuuta 2009 kello 15.35 (EEST)
replies: text: ::Ei missään muussakaan aihepiirissä ole kiellettyä kertoa ajankohtaisesta asiasta. Wikipedian ei tarvitse rajoittua menneeseen kuten painettujen tietosanakirjojen. -- Piisamson 9. toukokuuta 2009 kello 16.59 (EEST)
replies: text: :::Politiikka on mielestäni jo perusluonteeltaan eri asia kuin "mikä hyvänsä muu aihepiiri", ja sitä pitäisi käsitellä vähemmän resentistisesti jo sen sisältämien arvolatausten ja henkilökohtaisten uratavoitteiden vuoksi. Ehkä sitä voisi tässä tapauksessa rinnastaa mainostamiseen tai myyntityöhön. Minä en oikein jaksa uskoa, että muokkaajat pystyvät toteuttamaan vaalikoneen Wikipediaan siten, että vaalityötä ei käytäisi Wikipedian sivulla. Wikipediaa ei pitäisi sallia käytettävän poliittisena areenana tai henkilökohtaisiin tarkoituksiin. Ainakin hyvin tarkkana saa olla kirjoittaessaan käynnissä olevista vaaleista ja ehdokasasettelusta.--Khaosaming 9. toukokuuta 2009 kello 17.15 (EEST)
replies: text: ::::Useimmat ajankohtaisen (tulevan tai menossa olevan) aiheen artikkelit voidaan kokea markkinointina - oli sitten kyseessä vaalit, julkaistava tuote tai meneillään oleva urheilutapahtuma. Ainakaan tässä keskustelussa mitään "vaalikoneita" ei ole ehdotettu, eikä tämän artikkelin ympärillä muutenkaan tunnu olevan tendenssimäistä muokkaamista. -- Piisamson 9. toukokuuta 2009 kello 18.53 (EEST)

text: Minusta 1. Tässä vaalissa ehdokaslista on sopiva pitää pelkkänä luettelona. Pressanvaalissa oli ehdokkaiden kampanjoista, eduskuntavaaleissa riittää luetella puolueet. Mitron pappi tai poliitikko -jupakasta voisi tosiaan kirjoittaa myös tähän. -tKahkonen 9. toukokuuta 2009 kello 17.37 (EEST)
thread_title:  Ehdokasluettelo artikkelissa 

message: Tänään tuli taas yksi eduskuntavaaligallup (Yle) mutta onko eurovaaligalluppeja tehty noita kahta artikkelissa esiteltyä enempää? Ainakin pari ulkomaista tutkimusta oli, joissa oli myös Suomen vaaliennuste. Löytäisikö joku nuo ja onko kotimaisia? -tKahkonen 29. toukokuuta 2009 kello 15.11 (EEST)
replies: text: Löysin yhden ulkomaisen ja lisäsin sen. -tKahkonen 29. toukokuuta 2009 kello 16.22 (EEST)
replies: text: :Luitko Predict09.eu:n metodologian? Sivu siis kerää tietoja muualla tehdyistä gallupeista, ja korjaa niiden arvioita mallillaan. Lisätyissä luvuissa ei siten ole kyse samanlaisista tutkimuksista kuin TNS Gallupin tekemissä, ja tämä olisi hyvä jotenkin mainita, jos luvut pidetään luettelossa.--ap4k 29. toukokuuta 2009 kello 16.56 (EEST)
replies: text: ::Se on hyvä mainita. -tKahkonen 29. toukokuuta 2009 kello 16.58 (EEST)

text: Ilmeisesti ei ole tehty, tai ei ainakaan ole julkistettu. On kuitenkin julkistettu tutkimuksia esim. siitä, minkä puolueen kannattajat aikovat käydä todennäköisimmin uurnilla. Tehdäänkö tuollaisia ilman, että samalla selvitetään, mitä puoluetta aikovat äänestää? Vuoden 2004 vaaleista löysin tasan yhden gallupin.--ap4k 29. toukokuuta 2009 kello 16.46 (EEST)
replies: text: :Varmasti kysytään, mutta ei niitä lukuja ainakaan tässä tuoreimmassa(?) äänestysvarmuuskyselyssä ole: HS. -tKahkonen 31. toukokuuta 2009 kello 13.56 (EEST)
thread_title:  Eurogallupit